Kristina Pärtelpoeg

Kristina Suuroja-Pärtelpoeg (sündinud 2. märtsil 1994) on eesti suunamudija ja endine raadiohääl. 

Ta oli 2021. aasta augustist kuni 2022. aasta detsembrini raadio MyHits hommikuprogrammi saatejuht.

13. mail 2022 avas ta Keilas restorani Jää. 2022. aasta juunist pole ta enam restoraniga seotud.

Ta on osalenud Eesti räpparite muusikavideotes ja olnud Eesti räppari Uku Aropi mänedžer. Ta on üks taskuhäälingu "Salajutud" saatejuhtidest.

2021. aastal pidas ta pereblogi, mida saab vaadata TV3Play-st.

2023. aastal on ta peategelena TV3 tõsielusarjas "Üks nädal Kristinaga".

Isiklikku
2020. aasta augustis abiellus ta Siim Suurojaga, kellega tal on üks laps 2019. aastast. Tütre nimeks pandi Khelani, mida sel hetkel kandis veel vaid üks inimene maailmas. Nii haruldase nime panemisest algul keelduti, kuid perekonnaseisuametist saadeti nime registreerimise taotlus Eesti Keele Instituuti, kust ka kooskõlastus saadi.

Tunnustus
2018. aastal sai ta Eesti sotsiaalmeedia auhinnagalal aasta snapchatter'i auhinna.

Viited 

Suunamudijad
Eesti blogijad
Sündinud 1994